Skibe får svært ved at komme ind til Aalborg

Kong Vinter er efterhånden også ved at sætte sine kløer i Limfjordens vand. Ved Aggersund er fjorden så tilfrosset, at skibe skal have assistance fra isbrydere fra Søværnets Operative Kommando (SOK), når skibene skal ind til Aalborg. Og også ved Hals begynder fjorden at fryse til. Claus Rosenbech, der er Operativ leder ved Aalborg Havns trafikafdeling fortæller, at det der er meget tæt på at være lige så tilfrosset som ved Aggersund havn. Han vurderer yderligere, at havnen i Aalborg lige nu er farbar, men at den inden længe også vil få brug for assistance af SOK.